सुधीर धवलेः मंगलवार की सुबह करीब छह बजे सुधीर धवले को मुंबई के गोवंडी इलाके स्थित उसके घर से गिरफ्तार किया गया। धवले प्रमुख दलित कार्यकर्ता है। वह एक मराठी पत्रिका विद्रोही का संपादक भी है। धवले गैरकानूनी गतिविधि निरोधक कानून (यूएपीए) एवं प्रिवेंशन ऑफ एट्रॉसिटीज एक्ट का सख्त विरोधी है। माओवादियों से संबंध रखने के कारण वह जनवरी 2011 में एक बार पहले भी गिरफ्तार हो चुका है। लेकिन मई 2014 में उसे गोंदिया की अदालत ने सभी आरोपों से मुक्त कर दिया था।